വെള്ള ളോഹയിട്ട പിശാച്! സ്വന്തം പിതൃത്വം പെണ്കുട്ടിയുടെ അച്ഛന്റെ തലയില് വെച്ചുകെട്ടുക പരസ്പരസമ്മത്തോടെയുള്ള ബന്ധമായിരുന്നുവെന്നു അവരെക്കൊണ്ടു പറയിപ്പിക്കുക... ഇങ്ങനെയൊരു ക്രൂരന്... ഇതൊക്കെ നടക്കുന്ന സ്ഥലത്തെ ഖേരളം എന്ന് വിളിച്ചാല് എനിക്ക് ഖേദമില്ല: റോബിന് വടക്കുംചേരിയെ പച്ചയ്ക്ക് പറഞ്ഞ് കെ.ജെ. ജേക്കബ് കൊട്ടിയൂര് പീഡനക്കേസില് ഇരയായ പെണ്കുട്ടിയെ വിവാഹം കഴിക്കാന് ആഗ്രഹമുണ്ടെന്നും ഇതിനായി ജാമ്യം അനുവദിച്ച് തരണമെന്നും ആവശ്യപ്പെട്ട് പ്രതിയായ റോബിന് വടക്കുംചേരി സമര്പ്പിച്ച ഹര്ജി സുപ്രീം കോടതി തള്ളിയ സാഹചര്യത്തില് സോഷ്യല് മീഡിയയില് കെ.ജെ ജേക്കബിന്റെ ഫേസ്ബുക്ക് കുറിപ്പ് വൈറലാകുകയാണ്. റോബിന് വടക്കുംചേരിയെപ്പോലെ ഇത്രയും അധമനായ, ക്രൂരനായ, പ്രിവിലേജ്ഡ് ആയ മറ്റൊരു ക്രിമിനല് ഈ നാട്ടില് ഉണ്ടാകാന് സാധ്യതയില്ല എന്ന് അദ്ദേഹം പറയുന്നു. കെ.ജെ. ജേക്കബിന്റെ ഫേസ്ബുക്ക് പോസ്റ്റിന്റെ ഇങ്ങനെയായിരുന്നു... ഇടവക വികാരിയായിരിക്കുമ്ബോള് പ്രായപൂര്ത്തിയാകാത്ത ഒരു പെണ്കുട്ടിയെ ബലാല്സംഗം ചെയ്യുക, ഗര്ഭിണിയാക്കുക.പെണ്കുട്ടിയ്ക്ക് പ്രസവിക്കാന് സഭയുടെ ആശുപത്രിയും അവിടെനിന്നു അമ്മയെയും കുട്ടിയെയും ഒളിപ്പിക്കാന് സഭയുടെ അനാഥാലയവും തയ്യാറായിരിക്കുക. കേസാകുമ്ബോള് കുറ്റം ഇരയുടെ സ്വന്തം അച്ഛന്റെ തലയില് വെച്ചുകെട്ടുക അയാളെക്കൊണ്ട് അത് സമ്മതിപ്പിക്കുക. വിദേശത്തേക്ക് രക്ഷപ്പെടാനുള്ള എല്ലാ സൗകര്യവും ലഭ്യമാവുക. കോടതിയില് ഇരയും മാതാപിതാക്കളും അടക്കം കൂറുമാറുക പരസ്പരസമ്മത്തോടെയുള്ള ബന്ധമായിരുന്നുവെന്നു അവരെക്കൊണ്ടു പറയിപ്പിക്കുക. കുട്ടിയ്ക്ക് പ്രായപൂര്ത്തിയായിരുന്നു എന്ന് മാതാപിതാക്കളെക്കൊണ്ട് കോടതിയില് കള്ളം പറയിപ്പിക്കുക. അതെ ഇരയെക്കൊണ്ട് തന്നെ വിവാഹം കഴിക്കാന് ജാമ്യം നല്കണമെന്ന് രാജ്യത്തെ പരമോന്നത കോടതിയില് അപേക്ഷ കൊടുപ്പിക്കുക. ഇത്രയും അധമനായ, ക്രൂരനായ, പ്രിവിലേജ്ഡ് ആയ മറ്റൊരു ക്രിമിനല് ഈ നാട്ടില് ഉണ്ടാകാന് സാധ്യതയില്ല. ഇത്രയും വേട്ടയാടപ്പെട്ട, അപമാനിക്കപ്പെട്ട, നിര്ഭാഗ്യവാന്മാരായ, നിരാലംബമായ മറ്റൊരു കുടുംബവും ഉണ്ടാകാന് സാധ്യതയില്ല. ഇതൊക്കെ നടക്കുന്ന സ്ഥലത്തെ ഖേരളം എന്ന് വിളിച്ചാല് എനിക്ക് ഖേദവുമില്ലെന്നും തുറന്നടിച്ചു. 2016 ലായിരുന്നു കേസിനാസ്പദമായ സംഭവം. കൊട്ടിയൂര് നീണ്ടുനോക്കി സെയിന്റ് സെബാസ്റ്റ്യന്സ് പള്ളി വികാരി ആയിരുന്ന റോബിന് വടക്കുംചേരി പള്ളിമേടയില് വെച്ച് പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്നാണ് കേസ്. 2017 ഫെബ്രുവരിയില് പെണ്കുട്ടി ഒരു കുഞ്ഞിന് ജന്മംനല്കിയിരുന്നു. കൊട്ടിയൂരില് വൈദികന് വിദ്യാര്ത്ഥിനിയെ ബലാല്സംഗം ചെയ്ത കേസില് ഗൂഡലോചനയും വിവരം മറച്ചു വെച്ചതും അടക്കം കുറ്റങ്ങള് ചുമത്തി 8 പേരെ പോലീസ് പ്രതി ചേര്ത്തു. വൈദികന് പുറമെ പെണ്കുട്ടി പ്രസവിച്ച ക്രിസ്തുരാജ് ആശുപത്രി, വൈത്തിരിയിലെ അനാഥാലയം, ഇരിട്ടിയിലെയും മാനന്തവാടിയിലെയും കോണ്വെന്റി എന്നിവര്ക്കെതിരെയായിരുന്നു പോക്സോ പ്രകാരമുള്ള കേസ്. കേസില് വീഴ്ച വരുത്തിയ വയനാട് ശിശുക്ഷേമ സമിതി അധ്യക്ഷന് ഫാദര് തോമസ് തേരകം, സി.ഡബ്ള്യു.സി അംഗം സിസ്റ്റര് ബെറ്റി എന്നിവരെ പ്രതി ചേര്ക്കാന് പോലീസ് ബാലാവകാശ കമ്മീഷന് അന്ന് റിപ്പോര്ട്ടും നല്കിയിരുന്നു. ഗൂഡലോചന, വിവരം മറച്ചു വെച്ചു തുടങ്ങിയ കുറ്റങ്ങള് ചുമത്തിയാണ് ഫാദര് റോബിന് വടക്കുംചേരി ഒന്നാം പ്രതി ആയ കേസില് ഏഴ് പേരെ കൂടി പ്രതിചേര്ത്തത്. കൂത്തുപറമ്ബ് ക്രിസ്തുരാജ് ആശുപത്രിയിലെ ഡോക്ടര് ടെസ്സി ജോസ്, ശിശുരോഗ വിദഗ്ദന് ഡോക്ടര് ഹൈദരാലി, ക്രിസ്തുരാജ് ആശുപത്രി അഡ്മിനിസ്ട്രേറ്റര് സിസ്റ്റര് ആന്സി മാത്യു, കുഞ്ഞിനെ കടത്താന് സഹായിച്ച തങ്കമ്മ നെല്ലിയാനി, മാനന്തവാടി ക്രിസ്തുരാജ കോണ്വെന്റിലെ സിസ്റ്റര് ലിസ് മറിയ, ഇരിട്ടി ക്രിസ്തുദാസി കോണ്വെന്റിലെ സിസ്റ്റര് അനീറ്റ, കുഞ്ഞിനെ ഒളിപ്പിച്ച വൈത്തിരി ഓര്ഫനേജ് സുപ്രണ്ട് സിസ്റ്റര് ഒഫീലിയ എന്നിവരായിരുന്നു പ്രതികള്. സത്യവാങ്മൂലം കസ്റ്റഡി അപേക്ഷക്കൊപ്പം ഇല്ലെന്നു പ്രതിഭാഗം അഭിഭാഷകന് കോടതിയില് ചൂണ്ടിക്കാട്ടിയതോടെ പ്രോസിക്യൂഷന് അഭിഭാഷകന് തിടുക്കത്തില് സത്യവാങ്മൂലം തയാറാക്കി നല്കിയത്. പ്രോസിക്യൂഷന് അഭിഭാഷകന് പ്രതി റോബിന് വടക്കുംചേരിയുമായി ബന്ധമുള്ള ആളാണെന്ന ആരോപണം നിലനില്ക്കുന്നതിനിടെയായിരുന്നു ഈ വീഴ്ച. പിന്നാലെ കൊട്ടിയൂര് പീഡനകേസിലെ പ്രതി ഫാ. തോമസ് തേരകത്തിന്റെ അറസ്റ്റ് താല്ക്കാലികമായി തടഞ്ഞു. മുന്കൂര് ജാമ്യാപേക്ഷയില് തീരുമാനമാകും വരെ അറസ്റ്റ് വേണ്ടെന്നാണ് നിര്ദേശം. മുന്കൂര് ജാമ്യാപേക്ഷ പരിഗണിക്കവേ ഹൈക്കോടതിയുടേതായിരുന്നു നിര്ദ്ദേശം. ഇക്കാര്യത്തില് സര്ക്കാരും ഉറപ്പുനല്കി. വയനാട് സിഡബ്യൂസി ചെയര്മാനായിരുന്നു ഫാ. തോമസ് തേരകം. അതിനുശേഷമായിരുന്നു കൊട്ടിയൂരില് പതിനാറുകാരിയായ പെണ്കുട്ടിയെ പള്ളിവികാരി പീഡിപ്പിച്ച സംഭവം കുട്ടിയുടെ പിതാവ് ഏറ്റെടുത്ത് പള്ളിയേയും വികാരിയച്ചനേയും സംരക്ഷിക്കാനാണെന്ന് വെളിപ്പെടുത്തല് വന്നിരുന്നു. ഇന്ത്യന് എക്സ്പ്രസ് പത്രത്തോടായിരുന്നു പെണ്കുട്ടിയുടെ പിതാവിന്റെ വെളിപ്പെടുത്തല്. ഞാന് തകര്ന്നാലും പള്ളിയുടെ ആഭിമാനം തകരാന് പാടില്ലെന്ന ആഗ്രഹം കൊണ്ടായിരുന്നു വികാരി ചെയ്ത കുറ്റം ഏറ്റെടുത്തത് എന്ന് പിതാവ് പറയുന്നു. സ്വന്തം മകളെ പീഡിപ്പിച്ചവന് എന്നു നാട്ടുകാര് ആരോപണം ഉയര്ത്തിയപ്പോഴും ഈ കാര്യങ്ങള് വിചാരിച്ച പെണ്കുട്ടിയുടെ പിതാവ് ഒന്നും മറുത്തു പറഞ്ഞില്ല. ഈ പ്രശ്നത്തെ തുടര്ന്നു ബന്ധുക്കളും സുഹൃത്തുക്കളും തള്ളിപ്പറഞ്ഞു എങ്കിലും ആ പിതാവ് പൊട്ടിക്കരയുക മാത്രമാണു ചെയ്തത്. പെണ്കുട്ടി പ്രസവിച്ച ശേഷമാണു മകളുടെ കുഞ്ഞിന്റെ പിതൃത്വം ഏറ്റെടുക്കണം എന്നു റോബിന് വടക്കുഞ്ചേരി കുട്ടിയുടെ പിതാവിനോട് ആവശ്യപ്പെട്ടത്. മുപ്പതിനായിരം രൂപ ആശുപത്രി ബില് അടച്ച് ചെയ്ത കുറ്റത്തിന് എന്തു പ്രായശ്ചിത്തം വേണമെങ്കിലും ചെയ്യാമെന്ന് അച്ഛന് പറഞ്ഞതായി പത്രം റിപ്പോര്ട്ട് ചെയ്യുന്നു എന്നാല് വൈദികള് മുഖ്യപ്രതിയായ കൊട്ടിയൂര് പീഡനക്കേസിലെ മറ്റ് നാലുപ്രതികള് അഞ്ചുദിവസത്തിനകം കീഴടങ്ങണമെന്ന് ഹൈക്കോടതി ഉത്തരവിട്ടിരുന്നു.വൈദികരും കന്യാസ്ത്രീകളുമായ പ്രതികളെ അന്നേദിവസം തന്നെ കോടതിയില് ഹാജരാക്കി ജാമ്യം നല്കണമെന്നും ഉത്തരവിലുണ്ട്. പ്രായപൂര്ത്തിയാകാത്ത പെണ്കുട്ടിയെ ബലാല്സംഗം ചെയ്ത് ഗര്ഭിണിയാക്കിയ കേസില് പ്രതിയായ വൈദികരെ സംരക്ഷിക്കാന് ശ്രമിച്ചെന്നും കുറ്റം മറയ്ക്കാന് ശ്രമിച്ചെന്നുമാണ് കൂട്ടുപ്രതികള്ക്കെതിരായ ആരോപണം. അതിനു പിന്നാലെയായിരുന്നു കൊട്ടിയൂര് ബലാല്സംഗ കേസില് രണ്ടാം പ്രതിയും വൈദികന്റെ സഹായിയുമായിരുന്ന തങ്കമ്മ നെല്ലിയാനി കീഴടങ്ങി. അന്വേഷണ ഉദ്യോഗസ്ഥനായ പേരാവൂര് സി.ഐ സുനില് കുമാറിന് മുന്പിലാണ് കീഴടങ്ങിയത്. അതിനുശേഷംസംഭവത്തില് ഒളിവിലായിരുന്ന രണ്ട് പ്രതികള് കൂടി കീഴടങ്ങി. ആറാം പ്രതി വയനാട് തോണിച്ചാല് ക്രിസ്തുരാജ കോണ്വന്റിലെ സിസ്റ്റര് ലിസ് മരിയ, ഏഴാം പ്രതി ഇരിട്ടി ക്രിസ്തുദാസി കോണ്വന്റിലെ സിസ്റ്റര് അനീറ്റ എന്നിവരാണ് ഇന്ന് രാവിലെ അന്വേഷണ ഉദ്യോഗസ്ഥനായ പെരാവൂര് സി.ഐ എന്. സുനില്കുമാര് മുന്പാകെ കീഴടങ്ങിയത്. ഇതോടെ കേസിലെ മുഴുവന് പ്രതികളും കീഴടങ്ങി. അതിനു ശേഷമായിരുന്നു കേസില് കുറ്റപത്രം സമര്പ്പിച്ചു. ഫാദര് റോബിന് വടക്കുംചേരിയെ ഒന്നാം പ്രതിയാക്കി തലശ്ശേരി അഡീഷണല് ജില്ലാ സെഷന്സ് കോടതിയില് അന്വേഷണ ഉദ്യോഗസ്ഥനായ പേരാവൂര് സി ഐ കുട്ടികൃഷ്ണന് കുറ്റപത്രം സമര്പ്പിച്ചത്. ഫാ. റോബിന് അറസ്റ്റിലായി ഒരു മാസം പിന്നിടുമ്ബോഴാണ് കുറ്റപത്രം സമര്പ്പിച്ചത്. 3000 പേജുള്ള കുറ്റപത്രത്തില് ആകെ പത്ത് പ്രതികളായിരുന്നു ഉണ്ടായിരുന്നത്. 2018 ആസ്റ്റ് 1ന് കേസിലെ മൂന്ന് പേര് കുറ്റവിമുക്തരായി. സിസ്റ്റര്മാരായ ആന്സി മാത്യു, ടെസി ജോസ്, ഡോ.ഹൈദരാലി എന്നിവര്ക്കെതിരെ തെളിവില്ലെന്ന് സുപ്രീംകോടതി അറിയിച്ചു. ഫാദര് തോമസ് ജോസഫ് തേരകവും സിസ്റ്റര് ബെറ്റി ജോസഫും വിചാരണ നേരിടണം. എന്നാല് അന്ന് തന്നെ പീഡനത്തിനിരയാവുമ്ബോള് തനിക്ക് പ്രായപൂര്ത്തിയായിരുന്നുവെന്ന് പെണ്കുട്ടി കോടതിയില് മൊഴി നല്കി. ഉദയസമ്മതപ്രകാരമായിരുന്നു ബന്ധമെന്നും പെണ്കുട്ടി കോടതിയില് മൊഴി നല്കി. തന്റെ ജന്മ തീയതിയും പെണ്കുട്ടി കോടതിയില് മാറ്റി പറഞ്ഞിട്ടുണ്ട്. പ്രതിയായ ഫാദര് റോബിന് തന്നെയും കുഞ്ഞിനേയും സംരക്ഷിച്ചാല് മതിയെന്നും പെണ്കുട്ടി കോടതിയില് പറഞ്ഞു. 2018 ആസ്റ്റ് 2 പീഡിപ്പിക്കപ്പെട്ട പെണ്കുട്ടിയുടെ അമ്മയും കൂറ് മാറി.രേഖകള് ഉദ്ധരിച്ച് പ്രോസിക്യൂഷന് കോടതിയില് സമര്പ്പിച്ച പെണ്കുട്ടിയുടെ ജനനത്തീയതി തെറ്റാണെന്നാണ് അമ്മ കോടതിയില് മൊഴി നല്കിയത്. രേഖകളിലുള്ള ജനന വര്ഷം 1999 ആണെന്നും എന്നാല് ഇത് തെറ്റാണെന്നുമാണ് മൊഴി. യഥാര്ഥത്തില് പെണ്കുട്ടി ജനിച്ചത് 1997ലാണെന്നും മൊഴിയില് പറയുന്നു. ഇക്കാര്യത്തില് ശാസ്ത്രീയ പരിശോധനകള്ക്ക് തയ്യാറാണെന്നും പ്രതിയായ വൈദികന് റോബിന് വടക്കഞ്ചേരിക്കെതിരേ പരാതിയില്ലെന്നും പെണ്കുട്ടിയുടെ അമ്മ കോടതിയെ അറിയിച്ചു. 2018 ആസ്റ്റ് 3 പെണ്കുട്ടിക്കും അമ്മയ്ക്കും പിന്നാലെ അച്ഛനും മൊഴിമാറ്റി. രേഖകളില് ഉള്ളതല്ല പെണ്കുട്ടിയുടെ യഥാര്ത്ഥ പ്രായമെന്ന് അച്ഛന്. എന്നാല് കോടതി ഫാ. റോബിന് വടക്കുംചേരി കുറ്റക്കാരനെന്ന് ശെരി വെച്ചു.. ഡിഎന്എ ഫലവും ബര്ത്ത് സര്ട്ടിഫിക്കറ്റും സ്വീകരിച്ചതോടെ ഫാ. റോബിന് വടക്കുംചേരിക്കെതിരെ പോക്സോ നിലനില്ക്കുമെന്നും കോടതി വ്യക്തമാക്കി. കേസിലെ ആകെയുള്ള പത്ത് പ്രതികളില് ആറു പേരെ വെറുതെ വിടുകയും ചെയ്തു. 2021 ആഗസ്റ്റ് 1 വിവാഹം കഴിക്കാന് ജാമ്യം വേണമെന്ന് റോബിന് വടക്കുംചേരി ജാമ്യം അനുവദിക്കണം എന്ന് ആവശ്യപ്പെട്ട് സുപ്രീം കോടതിയില് ഹര്ജി നല്കി. ഇരയായ പെണ്കുട്ടിയെ വിവാഹം കഴിക്കുന്നതിനാണ് ജാമ്യം അനുവദിക്കണമെന്ന ആവശ്യം ഉന്നയിച്ചത്. വിവാഹത്തിനായി ജാമ്യം തേടി കൊട്ടിയൂര് പീഡന കേസിലെ ഇരയും കുറ്റവാളി മുന് വൈദികന് റോബിന് വടക്കുംചേരിയും നല്കിയ ഹര്ജികള് സുപ്രീംകോടതി തള്ളി. ഹൈക്കോടതി തീരുമാനമെടുത്ത കേസില് ഇടപെടാനേ ആഗ്രഹിക്കുന്നില്ലെന്ന് കോടതി വ്യക്തമാക്കി. ജയിലില് വെച്ച് വിവാഹം കഴിക്കാന് അനുവദിക്കണമെന്ന ആവശ്യവും തള്ളി. അഞ്ചുമിനിറ്റില് താഴെ മാത്രം നീണ്ടുനിന്ന കോടതി നടപടികളായിരുന്നു കൊട്ടിയൂര് പീഡന കേസില് സുപ്രീംകോടതിയില് നടന്നത്.